als_Latn dik_Latn sag_Latn
Deputetja më e re e Kuvendit, Kejdi Mehmetaj, është përfshirë jo pak në debate politike, kryesisht me ish-ministren e Arsimit, Lindita Nikolla, për reformën në arsim. Edhe ditët e fundit ka pasur një përplasje të ashpër mes deputetes Mehmetaj dhe ish-ministres Nikolla.
Por, duket se Mehmetaj nuk ka mbyllur ende problemet e saj me arsimin. Deputetja e LSI pretendon në CV e saj se ka ndjekur Fakultetin e Inxhinierisë së Ndërtimit nga viti 2011 deri në 2015-n, kur edhe është diplomuar.
Megjithatë, siç duket nga dokumenti i mëposhtëm rezulton se Kejdi ka qenë përsëritëse në vitin shkollor 2016-2017 dhe se duhet ende të marrë disa provime ose të frekuentojë lëndët që nuk ka ndjekur, përpara se të diplomohet me të paktën dy vite vonesë, krahasuar me atë që ka shënuar në CV.
Mashtrimi i Kejdit del në dritë ku siç shihet, krahas emrit të saj, shfaqet togfjalëshi “Ndërtim 1P”, një kod që përdoret për të treguar se është përsëritëse. Ndërkohë që Kejdi vazhdon t’i japë mend ish-ministres së Arsimit!/CityNews
als_Latn als_Latn als_Latn als_Latn